Krnovec

Krnovec je prírodná rezervácia ev. č. 1129 na k.ú. Bystrc v Brne, okres Brno-mesto. Správa AOPK Brno. Nachádza sa nad pravým brehom Brnianskej priehrady v Hvozdeckej pahorkatine, západne hradu od Veveří. 

 Ochrana 
Predmetom ochrany sú prírode blízke až prirodzene lesné spoločenstvá dubohrabín a druhovo bohatý bylinný podrast. Rezervácia je čiastočne znehodnotená ukladaním odpadu zo záhradkárskej kolónie.

 Prírodné pomery 
 Geológia 
Podložie tvoria biotitické až amfibol-biotitické granodiority brnianskeho masívu, devónske vílémovické vápence a rokytenské zlepence permu Boskovickej brázdy. Pôdy reprezentujú kambizem typická a rankery s typickou litozemou.

 Flóra 
Z drevín sú najdôležitejšie dub zimný, hrab obyčajný, lipa malolistá, javor mliečny, buk lesný, jaseň štíhly, dub letný, jarabina brekyňová, vŕba biela, medzi kríkmi sú zastúpené baza čierna, bršlen bradavičnatý, bršlen európsky, drieň obyčajný, kalina obyčajná, klokoč perovitý, lieska obyčajná, zob vtáčí alebo svíb krvavý. Rastlinstvo zastupuje cyklámen purpurový, zanoväť regensburská, chochlačka plná, chrastavec kroviskový, zubačka deväťlistá, medúnka medovkolistá, prilbica žltá, mliečnik mandľolistý, vemenník dvojlistý, veterník žltuškovitý a ďalšie.

 Fauna 
Z plazov je to slepúch lámavý, pri vode užovka fŕkaná a užovka obojková, z vtákov brhlík obyčajný, tesár čierny, muchár sivý, muchárik bielokrký, žltochvost hôrny, ďateľ prostredný, žlna zelená alebo vlha obyčajná.

 Referencie 

 Iné projekty 

 Externé odkazy 
 Plán starostlivosti o prírodnú rezerváciu Krnovec na obdobie 2012 - 2022
 DRUSOP
 Biolib
 Rezekvítek

 Zdroj 

Kategória:Chránené územia v okrese Brno-mesto
Kategória:Lesy v Česku
Kategória:Brno-Bystrc
Kategória:Prírodný park Podkomorské lesy